
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Διϋπουργικής Επιτροπής για την ισότητατων 

δύο φύλων. 1 

Ανάθεση αρμοδιοτήτων του Προέδρου του Δ.Σ. της 
«Οργανωτικής Επιτροπής Ολυμπιακών Αγώνων - 
Αθήνα 2004 Α.Ε.». 2 


ΑΠΟΦΑΣΕΙ Σ 

Αριθ. Υ316 (1) 

Σύσταση Διϋπουργικής Επιτροπής για την ισότητα των 
δύο φύλων. 

Ο ΠΡΩΘΥΠΟΥΡΓΟΣ 

Έχοντας υπόψη: 

1) Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α' 137), όπως ισχύει σήμερα 
και, ιδίως, τηςπαρ. 3 του άρθρου 10. 

2) Το άρθρο 29Ατου Ν. 1558/1985, όπως τροποποιήθη¬ 
κε τελικώς με το άρθρο 1 παρ. 2α του Ν. 2469/1997 (ΦΕΚ 
Α' 38). 

3) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Συνιστούμε Επιτροπή για την ισότητα των δύο φύλων, 
στην οποία μετέχουν: 

1. Η Υπουργός Εσωτερικών, Δημόσιας Διοίκησης και Α¬ 
ποκέντρωσης, ως Πρόεδρος. 

2. Ο Υφυπουργός Εθνικής Οικονομίας, ο αρμόδιος για 
τις Δημόσιες Επενδύσεις, την Περιφερειακή Πολιτική και 
την Ανάπτυξη. 

3. Ο Υφυπουργός Ανάπτυξης, ο αρμόδιος για τα θέμα¬ 
τα Εμπορίου. 

4.0 Υφυπουργός Εθνικής Παιδείας και Θρησκευμάτων. 

5. Ο Υφυπουργός Γεωργίας, ο αρμόδιος για τη Φυτική 
Παραγωγή, τις Γεωργικές Εφαρμογές και την Έρευνα. 

6. Ο Υφυπουργός Εργασίας και Κοινωνικών Ασφαλίσε¬ 
ων, ο αρμόδιος για τα θέματα Εργασίας. 


7. Ο Υφυπουργός Εργασίας και Κοινωνικών Ασφαλίσε¬ 
ων, ο αρμόδιος για τα θέματα Κοινωνικών Ασφαλίσεων. 

8. Ο Υφυπουργός Υγείας και Πρόνοιας, ο αρμόδιος για 
την Υγεία. 

9. Ο Υφυπουργός Υγείας και Πρόνοιας, ο αρμόδιος για 
την Πρόνοια. 

10. Ο Υφυπουργός Τύπου καιΜΜΕκαι 

11. Η Γενική Γραμματέας Ισότητας. 

Άρθρο 2 

Α. Έργο της Επιτροπής είναι: 

1. Η λήψη των αναγκαίων αποφάσεων για την προώθη¬ 
ση της Εθνικής Πολιτικής για την ισότητα των δύο φύλων 
στο πλαίσιο των κατευθύνσεων της Ευρωπαϊκής Ένωσης 
με στόχο την ένταξη της διάστασης του φύλου σε όλες τις 
πολιτικές (πιαίηεΐΓβαπιίπρ), και των πολιτικών ισότητας 
των Διεθνών Οργανισμών. 

2. Ο συντονισμός των Υπουργείων και των φορέων του 
δημόσιου τομέα κατά την επεξεργασία πολιτικών και 
δράσεων για τις γυναίκες σε κεντρικό, περιφερειακό και 
τοπικό επίπεδο. 

3. Η υποστήριξη των Υπουργείων και των φορέων του 
δημόσιου τομέα στο σχεδίασμά νομοθετικών πρωτοβου¬ 
λιών και την υλοποίηση μέτρων που αφορούν ειδικά τις 
γυναίκες. 

4. Η προετοιμασία και η κατάρτιση του Ετήσιου Προ¬ 
γράμματος Δράσης για την ισότητα με στόχο τη διαμόρ¬ 
φωση μίας ολοκληρωμένης πολιτικής στο πλαίσιο του Γ' 
Κ.Π.Σ., καθώς και η παρακολούθηση της υλοποίησης των 
δράσεων και των μέτρων του εν λόγω προγράμματος. 

5. Η εποπτεία, η παρακολούθηση και η ποιοτική και πο¬ 
σοτική αποτίμηση των ασκούμενων πολιτικών. 

6. Η προβολή των αποφάσεων για θέματα ισότητας των 
δύο φύλων. 

Β. Κατά την άσκηση των αρμοδιοτήτων της η Επιτροπή 
μπορεί να συνεργάζεται με μη κυβερνητικές οργανώσεις 
γυναικών, καθώς επίσης κοινωνικούς και επιστημονικούς 
φορείς. 

Άρθρο 3 

1. Η γραμματειακή, η τεχνική, η επιστημονική και κάθε 
άλλη υποστήριξη της Επιτροπής παρέχεται από τη Γ ενική 
Γ ραμματεία Ισότητας. 

2. Κατά τα λοιπά ισχύουν οι κοινές διατάξεις για τη λει- 

τουργία των Διυπουργικών Επιτροπών, όπως καθορίζο¬ 
νται στο άρθρο 12 της Υ 228/31.5.2000 Απόφασης του 
Πρωθυπουργού (ΦΕΚΒ'676). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2000 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

-♦- 

Αριθ. Υ 314 (2) 

Ανάθεση αρμοδιοτήτων του Προέδρου του Δ.Σ. της 
«Οργανωτικής Επιτροπής Ολυμπιακών Αγώνων - Αθή¬ 
να 2004 Α.Ε.». 

Ο ΠΡΩΘΥΠΟΥΡΓΟΣ 

Έχοντας υπόψη: 

α) Τις διατάξεις του άρθρου 2 παρ. 6 περ. ζ' του Ν. 
2598/1998 «Οργάνωση των Ολυμπιακών Αγώνων - Αθήνα 
2004» (ΦΕΚ 66 Α'), όπως τροποποιήθηκε με το άρθρο 3 
παρ. 1 του Ν. 2819/2000 «Ίδρυση Εταιρείας “ΟΛΥΜΠΙΑ¬ 
ΚΟ ΧΩΡΙΟ 2000 Α.Ε.”» (ΦΕΚ 84 Α') προστασία Ολυμπια¬ 
κών Συμβόλων και Σημάτων και άλλες διατάξεις και αντι- 
καταστάθηκε από το άρθρο 1 παρ. 1 του Ν. 2833/2000 
«Θέματα προετοιμασίας των Ολυμπιακών Αγώνων 2004 
και άλλες διατάξεις» (ΦΕΚ 150 Α'). 

β) Τις διατάξεις του άρθρου 29Α του Ν. 1558/1985 (ΦΕΚ 
137 Α') που προστέθηκε με το άρθρο 27 του Ν. 2081/1992 
(ΦΕΚ 154 Α'), όπως τροποποιήθηκε με το άρθρο 1 παρ. 2α 
του Ν. 2469/1997 (ΦΕΚ38 Α'). 

γ) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1.0 Πρόεδρος του Διοικητικού Συμβουλίου της «Οργα¬ 
νωτικής Επιτροπής Ολυμπιακών Αγώνων - Αθήνα 2004» 
στα πλαίσια της ισχύουσας νομοθεσίας και του καταστα¬ 
τικού της εταιρείας προβαίνει σε όλες τις πράξεις για τη 
διοίκηση και τη διαχείριση της εταιρείας, τη διαχείριση 


της περιουσίας της και την εν γένει επιδίωξη του σκοπού 
της εταιρείας. Ιδίως: 

α) προΐσταταιτων υπηρεσιώντης Εταιρείας και παρέχει 
σε αυτές τις αναγκαίες εντολές, οδηγίες και κατευθύν¬ 
σεις για την εκπλήρωση των σκοπών της, 
β) διευθύνει τις εργασίες της Εταιρείας, 
γ) ορίζει πληρεξουσίους για δικαστικές ή εξώδικες ε¬ 
νέργειες της Εταιρείας, 

δ) εισηγείται στο Διοικητικό Συμβούλιο για όλα τα θέ¬ 
ματα που ανάγονται στις δραστηριότητες της Εταιρείας, 
εκτός αν ορίζει ειδικό εισηγητή, 
ε) εκτελεί τις αποφάσεις του Διοικητικού Συμβουλίου, 
στ) έχει όλες τις αρμοδιότητες που αφορούν την εν γένει 
υπηρεσιακή κατάσταση του προσωπικού (δικαιώματα και 
υποχρεώσεις, μισθολογική και πειθαρχική κατάσταση, 
καταγγελία συμβάσεων εργασίας) και προτείνει τα πρό¬ 
σωπα των προσλαμβανομένων από την Εταιρεία, 
ζ) αποφασίζει τη συγκρότηση επιτροπών και συμβου¬ 
λίων της Εταιρείας και την αποζημίωση των μελών τους, 
η) εποπτεύει την τήρηση των προδιαγραφών και του 
χρονοδιαγράμματος των Ολυμπιακών και λοιπών έργων 
που σχετίζονται με τη διεξαγωγή των Ολυμπιακών Αγώ¬ 
νων, σύμφωνα με τις συμβατικές υποχρεώσεις έναντι της 
Δ.Ο.Ε., και 

θ) δύναται να εισάγει κάθε θέμα της αρμοδιότητός του 
κατά τα ανωτέρω στο Διοικητικό Συμβούλιο της Εται¬ 
ρείας. 

2. Με την παρούσα απόφαση δεν θίγεται η δυνατότητα 
του Διοικητικού Συμβουλίου υπό τηντακτική του σύνθεση 
να προβαίνει σε ανάθεση των αρμοδιοτήτων του στον 
Πρόεδρο του Διοικητικού Συμβουλίου σύμφωνα με τη 
διάταξη του άρθρου 2, παρ. 6, στοιχείο στ' του Ν. 
2598/1998, όπως αυτό αντικαταστάθηκε με το άρθρο 1, 
παρ. 1 του Ν. 2833/2000. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Ιουλίου 2000 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






